ഇന്ത്യന് വനിത ഹോക്കിയെ ഉയരങ്ങളിലെത്തിച്ച് സ്യോര്ദ് മറീന് പടിയിറങ്ങി ടോക്യേ: ഇന്ത്യന് വനിത ഹോക്കി ടീം ടോക്യോ ഒളിമ്ബിക്സില് നാലാം സ്ഥാനത്ത് ഫിനിഷ് ചെയ്തതിന് പിന്നാലെ പരിശീലകന് സ്യോര്ദ് മറീന് പടിയിറങ്ങി. ലൂസേഴ്സ് ഫൈനലിന് ശേഷം നടന്ന വെര്ച്വല് വാര്ത്ത സമ്മേളനത്തിലാണ് മറീന് ഇന്ത്യന് ടീമിനൊപ്പമുള്ള അവസാന മത്സരമാണ് കഴിഞ്ഞതെന്ന് പ്രഖ്യാപിച്ചത്. 2017ലാണ് ഡച്ചുകാരന് ടീമിന്റെ പരിശീലക സ്ഥാനം ഏറ്റെടുത്തത്.2018 കോമണ്വെല്ത്ത് ഗെയിംസിന് ശേഷം പുരുഷ ടീമിന്റെ പരിശീലക ചുമതല ഏറ്റെടുക്കാന് ഹോക്കി ഇന്ത്യ ആവശ്യപ്പെട്ടിരുന്നുവെങ്കിലും വനിത ടീമിനൊപ്പം തുടരാന് അദ്ദേഹം തീരുമാനിക്കുകയായിരുന്നു. ഒളിമ്ബിക്സ് യോഗ്യത റൗണ്ടില് അമേരിക്കയെ 51ന് തകര്ത്ത് മറീനും സംഘവും ഏവരെയും ഞെട്ടിച്ചു.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ എന്നാല് അടുത്ത മത്സരത്തില് 41ന് പരാജയപ്പെട്ടു. കോവിഡ് മഹാമാരിക്കാലത്ത് മറീന് ഇന്ത്യയില് തന്നെ തുടരുകയായിരുന്നു. ഈ വര്ഷം ജനുവരിയില് അര്ജന്റീനയിലേക്ക് പറന്ന ഇന്ത്യ രണ്ടു മത്സരങ്ങള് വിജയിച്ചപ്പോള് നാലെണ്ണം തോറ്റു. ഒളിമ്ബിക്സ് തയാറെടുപ്പുകളുടെ ഭാഗമായി ജര്മനി സന്ദര്ശിച്ചെങ്കിലും പരാജയം രുചിച്ചു. എങ്കിലും വമ്ബന് ടീമുകളുമായി നടത്തിയ മത്സരപരിചയം ഇന്ത്യയെ ഒളിമ്ബിക്സില് നന്നായി തുണച്ചു. ക്വാര്ട്ടര് ഫൈനലില് ശക്തരായ ആസ്ട്രേലിയയെ 10ത്തിന് തോല്പിച്ചാണ് ഇന്ത്യ ആദ്യമായി ഒളിമ്ബിക്സ് സെമി ഫൈനലിലെത്തിയത്. സെമിയില് അര്ജന്റീനയോട് 21നാണ് പരാജയപ്പെട്ടത്. വെള്ളിയാഴ്ച വെങ്കലം നേടാമെന്ന പ്രതീക്ഷയില് ബ്രിട്ടനെ നേരിട്ടെങ്കിലും 43ന് പൊരുതിത്തോറ്റു. ഒളിമ്ബിക്സിലെ ഇന്ത്യയുടെ ഏറ്റവും മികച്ച പ്രകടനമാണിത്.